Apstiprināts ar

Ministru kabineta

2014.gada \_\_\_.\_\_\_\_\_\_

rīkojumu Nr. \_\_\_\_

**Primārās veselības aprūpes attīstības plāns**

**2014.-2016.gadam**

 **(kopsavilkums)**

# ****Situācijas raksturojums**** ****un problēmas formulējums****

Ministru kabinets 2011.gada 5.oktobrī ar rīkojumu Nr.504 apstiprināja Sabiedrības veselības pamatnostādnes 2011.-2017.gadam (turpmāk – Pamatnostādnes), kuru mērķis ir pagarināt Latvijas iedzīvotāju veselīgi nodzīvoto mūža ilgumu un novērst priekšlaicīgu nāvi, saglabājot, uzlabojot un atjaunojot veselību. Lai to sasniegtu, Pamatnostādnēs ir definēts apakšmērķis – kvalitatīvas veselības aprūpes pakalpojumu sistēmas veidošana, nodrošinot pakalpojumu vienlīdzīgu pieejamību visiem Latvijas iedzīvotājiem. Ņemot vērā, ka primārā veselības aprūpe (turpmāk – PVA) ir cilvēka pirmais saskarsmes posms ar veselības aprūpes sistēmu, kurā tiek risinātas galvenās iedzīvotāju veselības problēmas, nodrošinot atbilstošus veselības veicināšanas, profilakses, ārstniecības un rehabilitācijas pasākumus, šī apakšmērķa sasniegšanai Veselības ministrija (turpmāk - VM) ir sagatavojusi īstermiņa politikas plānošanas dokumentu „Primārās veselības aprūpes attīstības plāns 2014.-2016.gadam”.

Plāna mērķis ir stiprināt primāro veselības aprūpi kā pieejamāko, efektīvāko un visaptverošāko veselības aprūpes līmeni, palielinot primārās veselības aprūpes lomu profilaksē, diagnostikā un ārstēšanā, kā arī uzlabot primārās veselības aprūpes kvalitāti.

Plāna mērķis sasniedzams realizējot trīs rīcības virzienus:

1. PVA pieejamības uzlabošana;
2. PVA pakalpojumu kvalitātes un drošības uzlabošana;
3. Pacientu informēšanas nodrošināšana un līdzestības veicināšana.

Realizējot plāna pasākumus, tiks uzlabota PVA pakalpojumu sniedzēju teritoriālā un organizatoriskā pieejamība, pilnveidotas prasības PVA pakalpojumu sniedzējiem un sniegtajiem PVA pakalpojumiem, tiks pilnveidota PVA pakalpojumu sniedzēju darba organizācija un sniegto pakalpojumu kvalitātes nodrošināšanas sistēma, palielināta veselības veicināšanas un slimību profilakses loma PVA līmenī, uzlabota PVA pakalpojumu sniedzēju savstarpējā sadarbība un sadarbība ar citiem speciālistiem un citiem sektoriem, pilnveidots PVA finansēšanas mehānisms, pilnveidota un uzturēta informācijas iegūšana par PVA jautājumiem, stiprināta farmaceitiskās aprūpes sadarbība ar PVA, kā arī tiks nodrošināta iedzīvotāju informēšana par PVA jautājumiem.

1. **Nepieciešamais finansējums plāna īstenošanai un paredzētais finansēšanas avots**

Lai stiprinātu PVA kā pieejamāko, efektīvāko un visaptverošāko veselības aprūpes līmeni, palielinot PVA lomu profilaksē, diagnostikā un ārstēšanā, kā arī uzlabotu PVA kvalitāti, ir nepieciešams papildus finansējums.

2015.gadā un turpmāk ik gadu ir nepieciešams papildus finansējums 4 527 136 *euro* apmērā valsts apmaksāto zobārstniecības pakalpojumu pieejamības nodrošināšanai.

Lai veicinātu PVA pakalpojumu kvalitātes pilnveidošanu, no 2015.gada un turpmāk ik gadus nepieciešams papildus finansējums 2 806 415 *euro* apmērā kvalitātes novērtējuma sistēmas ģimenes ārstu praksē stiprināšanai.

Lai ieviestu papildus risinājumus e-veselības ietvaros, 2015.gadā nepieciešams papildus finansējums 22 926 *euro* apmērā ģimenes ārstu nodrošināšanai ar informāciju par ģimenes ārsta praksē reģistrēto pacientu saņemto veselības aprūpi citos veselības aprūpes līmeņos.

Tāpat nepieciešams papildus finansējums 72 764 *euro* apmērā 2015.gadā un 47 485 *euro* apmērā 2016.gadā, lai pilnveidotu Vadības informācijas sistēmu (VIS), nodrošinātu apmācības un metodiskos materiālus ārstiem un māsām, ārsta palīgiem par ieteicamo fizisko slodzi senioriem un riska grupām, kā arī nodrošinātu ģimenes ārstiem apmācības un informatīvos bukletus par E-veselības sistēmas lietošanu.

Realizējot augstāk minētos pasākumus PVA attīstībai, kas sevī ietver papildus informatīvos, atbalsta, diagnostiskos un ārstnieciskos pasākumus, kopējais nepieciešamais papildus finansējums veselības sektorā trīs gadu periodam (2014.gadā – 0 *euro* apmērā, 2015.gadā – 7 429 241 *euro* apmērā, 2016.gadā – 7 381 036 *euro* apmērā) ir 14 810 277 *euro* apmērā.

Jautājums par papildu valsts budžeta līdzekļu piešķiršanu Veselības ministrijai plāna 1.2.2., 1.2.5., 2.2.1., 2.3.1., 2.6.1. un 2.7.1.pasākumu īstenošanai 2015.gadā – 7 429 241 *euro* apmērā, 1.2.5., 2.2.1., 2.5.3. un 2.7.1.pasākumu īstenošanai 2016.gadā – 7  381 036 *euro* apmērā un 1.2.5. un 2.7.1.pasākumu īstenošanai turpmāk ik gadu – 7 333 551 *euro* apmērā tiks skatīts Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumpro­jekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas un izskatīšanas procesā.

Plānā paredzēto 1.1.1., 1.1.2., 1.1.3., 1.2.1., 1.2.3., 1.2.6., 1.2.7., 2.1.1, 2.1.2., 2.2.2., 2.3.3., 2.4.1., 2.5.2., 2.6.2., 2.8.1., 2.8.2., 2.9.1., 3.1.1. un 3.1.2. pasākumu īstenošana 2014.gadā un turpmākajos gados Veselības ministrija nodrošinās piešķirto valsts budžeta līdzekļu ietvaros.

Plānā paredzēto 1.2.8., 2.5.1 un 2.5.4.pasākumu īstenošanu 2014.gadā un turpmākajos gados Veselības ministrija un Labklājības ministrija nodrošinās piešķirto valsts budžeta līdzekļu ietvaros.

Plānā paredzēto 1.2.4.pasākuma īstenošanu 2014.gadā un turpmākajos gados Veselības ministrija un Izglītības un zinātnes ministrija nodrošinās piešķirto valsts budžeta līdzekļu ietvaros.

Plānā paredzētais 2.3.2. pasākums tiks īstenots Eiropas Sociālā fonda 1.3.2.3. aktivitātes „Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana” ietvaros, savukārt plāna paredzētais 2.9.2. un 3.1.3.pasākums tiks īstenots ES fondu 2014. – 2020.gada plānošanas perioda 7.5.4. specifiskā atbalsta mērķa „Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem” ietvaros.

# Par pasākumu īstenošanu atbildīgās institūcijas

Atbildīgā institūcija par Plāna ieviešanas rezultātu pārraudzību ir Veselības ministrija. Plāna ieviešanā ir iesaistīta arī Izglītības un zinātnes ministrija, Labklājības ministrija, Slimību profilakses un kontroles centrs, Nacionālais veselības dienests, Veselības inspekcija, Valsts bērnu tiesību aizsardzības inspekcija, Valsts sporta medicīnas centrs**,** Rīgas plānošanas reģions, Kurzemes plānošanas reģions, Latgales plānošanas reģions, Zemgales plānošanas reģions, Vidzemes plānošanas reģions, Latvijas Ģimenes ārstu asociācija, Latvijas Lauku ģimenes ārstu asociācija, Latvijas Pašvaldību savienība, Latvijas Māsu asociācija, Latvijas Vecmāšu asociācija, Latvijas Ambulatorā dienesta ārstu palīgu profesionālā biedrība, Latvijas Zobārstu asociācija, Latvijas Farmaceitu biedrība, Aptieku attīstības biedrība, Aptiekas īpašnieku asociācija, ģimenes ārsti, speciālisti, farmaceiti, ārstniecības iestādes, sociālie darbinieki.

# Plāna novērtēšanas un atskaitīšanās kārtība

 VM sagatavo un līdz 2017.gada 1.septembrim iesniedz Ministru kabinetam informāciju par Plāna īstenošanu tā darbības periodā.

Veselības ministre I.Circene

27.02.2014. 7:45

850

E.Upīte, 67876189

Elina.Upite@vm.gov.lv